CELEX: 32007R1440
Language: et
Date: 2007-12-05 00:00:00
Title: Komisjoni määrus (EÜ) nr 1440/2007, 5. detsember 2007 , teatavate kaupade klassifitseerimise kohta kombineeritud nomenklatuuris

7.12.2007   
            
            
               ET
            
            
               Euroopa Liidu Teataja
            
            
               L 322/10
            
         
      KOMISJONI MÄÄRUS (EÜ) nr 1440/2007,
   5. detsember 2007,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise, ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel kolme kuu vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. detsember 2007
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 580/2007 (ELT L 138, 30.5.2007, lk 1).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Väike isekleepuv ümbrik mõõtudega umbes 40 × 50 mm, mis koosneb kahest kokkusulatatud plast-alumiiniumfooliumist ja sisaldab parfüüminäidist geeli kujul. Ümbrikule on trükitud parfüümi nimetus.
                              Ülemise fooliumi saab üles tõsta, et tuleks nähtavale piisav kogus parfüüminäidist lõhnastamiseks, kui hõõruda see randmetele.
                              Toode ei ole ette nähtud jaemüügiks. See on ette nähtud brošüüridele, voldikutele, kaartidele või ajakirjade reklaamilehekülgedele kinnitamiseks, kus on trükipildid ja tekst konkreetse parfüümi reklaamimiseks.
                           
                        
               
                  3303 00 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, VI jaotise märkusega 2 ning CN-koodide 3303 00 ja 3303 00 10 sõnastusega.
                  Toode tuleb klassifitseerida parfüümina alamrubriiki 3303 00 10, kuna seda on inimese lõhnastamiseks piisavas koguses.
               
            
                  
                              2.
                           
                           
                              A4-formaadis reklaamtrükis, mis on osaliselt või täielikult kokku volditud. Trükise voldi alla on peidetud parfüüminäidis mikrokapslite, pasta või pulbri kujul. Volt on kinni sulatatud.
                              Voldi saab üles tõsta, et tuleks nähtavale parfüüminäidis, mille kogusest, kui hõõruda see randmetele, ei piisa lõhnastamiseks.
                              Toode ei ole ette nähtud jaemüügiks. See on ette nähtud ajakirjadesse ja samalaadsetesse toodetesse kinnitamiseks, kus on trükipildid ja tekst konkreetse parfüümi reklaamimiseks.
                           
                        
               
                  4911 10 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 4911, 4911 10 ja 4911 10 90 sõnastusega.
                  Toodet ei või klassifitseerida alamrubriiki 3303 00 10, kuna parfüümi ei ole inimese lõhnastamiseks piisavas koguses.
                  Toode tuleb klassifitseerida reklaamtrükisena alamrubriiki 4911 10 90, kuna trükireklaam annab sellele tema põhiomaduse (HSi märkused, grupp 49, üldosa esimene lõik).